JayJayThrowThrow/commonwealth-wiki-mix huggingface dataset:
Pengimejan resonans magnet

thumb|235x235px|Imej rentas kepala seseorang manusia yang dihasilkan melalui pengimejan resonans magnet

Pengimejan resonans magnet (, dipendekkan kepada MRI) merupakan satu kaedah pengimejan perubatan yang digunakan untuk menghasilkan gambar organ dalaman dalam organisma hidup dan juga untuk mengesan jumlah kandungan air dalam struktur geologi. Ia biasanya digunakan untuk menggambarkan secara pathologi atau perubahan fisiologi tisu hidup dan juga menganggarkan ketelusan batu kepada hidrokarbon. Pengimbas teknik pengimejan ini menggunakan medan magnet, dan gelombang radio untuk menghasilkan imej dalaman badan, berbanding imbasan tomografi berkomputer yang lebih menggunakan sinar-X dan sinaran pengion.
Mekanisme

Individu yang hendak diteliti diletakkan dalam pengimbas MRI yang membentuk medan magnet yang kuat sekitar bahagian yang ingin diimbas. Proton-proton (atom hidrogen) dalam tisu badan yang mengandungi molekul air menghasilkan suatu isyarat yang diproses membentuk suatu imej badan.
# Tenaga daripada medan magnet yang berayun dipakaikan pada pesakit pada frekuensi resonan yang sesuai.
# Atom hidrogen menghasilkan isyarat frekuensi radio yang disukat oleh suatu gegelung penerima. Frekuensi ini boleh diolah untuk memasukkan maklumat kedudukan melalui pempelbagaian medan magnet melalui gegelung kecerunan (gradient coil).
# Gegelung ini saling terbuka dan tertutup sehingga bunyinya boleh didengari sewaktu imbasan dijalankan pada pesakit.
Sebuah pengimbas MRI terdiri daripada beberapa komponen tertentu: magnet utama yang mengkutubkan sampel, gegelung baji (shim coil) untuk membetulkan peralihan dalam kehomogenan medan magnet utama, sistem kecerunan yang menempatkan isyarat resonan magnet, dan sistem frekuensi radio yang menguja sampel serta mengesan isyarat NMR yang terhasil. Keseluruhan sistem ini dikawal oleh beberapa buah komputer sampingan.

Pengimejan ini memerlukan medan magnet yang begitu kuat dan sekata. Kekuatan medan magnet ini diukur dalam tesla (T): kebanyakan sistem pengimejan ini beroperasi pada 1.5 T tetapi ada juga sistem gred komersial yang beroperasi pada antara 0.2 dan 7 T. Kebanyakan mesin pengimbas ini mempunyai magnet bersifat superkonduktif yang memerlukan helium cecair. Kekuatan medan yang lebih rendah boleh dicapai melalui magnet kekal, magnet jenis ini sering dipasang pada mesin pengimbas yang direka secara terbuka untuk merawat pesakit yang klaustrafobia.
Bacaan lanjut

*
*
*
*
*
*
*
*
*
*
*
*
*
*
Pautan luar

* Penjelasan fungsi pengimejan ini menggunakan diagram
* What to Expect During Your MRI Exam - video daripada Institut Keselamatan, Pendidikan dan Penyelidikan Resonans Magnet mengenai jangkaan ketika menjalani ujian pengimbasan MRI
Ismen Nadim bin Isam

Ismen Nadim bin Isam yang dikenali sebagai Isman merupakan salah seorang anggota kumpulan Hijjaz yang merupakan kumpulan penyanyi Malaysia yang menyampaikan lagu berirama nasyid. Beliau merupakan anggota Hijjaz yang paling tua dan mempunyai dua nama pena iaitu Manis Alia dan Manis Helma. Beliau telah dilahirkan pada dan merupakan anak jati Kota Tinggi, Johor.

Antara hobi beliau ialah mencipta lagu dan menunggang motosikal berkuasa tinggi. Beliau juga amat menggemari makanan yang pedas dan gulai kicap. Selain menyanyi, beliau turut berkebolehan dalam menerbit, menggubah lagu, menulis lirik dan bermain alat muzik percussion. Antara lagu yang dicipta oleh beliau ialah Kasih Kekasih (In-Team), Hanya Tuhan Yang Tahu (UNIC), Jalinan (UNIC), Demi Cinta Suci (UNIC), Remaja (UNIC), Insan Bernama Kekasih (UNIC), Mahar Cinta (Devotees) dan Tika Dinihari (Devotees).

Kategori:Kelahiran 1969
Kategori:Penyanyi nasyid Malaysia
Kategori:Orang hidup
Kategori:Penyanyi lelaki Malaysia
Munif Ahmad

Munif bin Ahmad yang lebih dikenali sebagai Munif Hijjaz atau nama penanya Putra Aiman merupakan salah seorang anggota kumpulan nasyid Malaysia, Hijjaz. Beliau juga seorang usahawan yang aktif menjalankan perniagaan dengan jenama Munif Hijjaz Sdn Bhd. Beliau dilahirkan pada 16 Febuari 1974 dan merupakan anak jati Pontian, Johor..

Hobi beliau ialah melancong, bermain bola sepak & badminton. Selain menyanyi, beliau juga berkebolehan dalam mencipta lagu, menulis lirik dan menyusun vokal serta harmoni dalam setiap lagu yang dicipta.

Kategori:Kelahiran 1974
Kategori:Penyanyi nasyid Malaysia
Kategori:Orang hidup
Kategori:Penyanyi lelaki Malaysia
Mohd Faizal bin Osman

Mohd Faizal bin Osman yang lebih dikenali sebagai Faizal atau nama penanya Abai Os merupakan salah seorang anggota kumpulan Hijjaz yang merupakan kumpulan penyanyi Malaysia yang menyampaikan lagu berirama nasyid. Beliau dilahirkan pada dan merupakan anak jati Kempas, Johor Bahru, Johor.

Sebelum beliau bersama rakannya iaitu Munif, Isman dan Allahyarham Salleh menubuhkan kumpulan Hijjaz, mereka telah menganggotai kumpulan NadaMurni sekitar tahun 1980-an. Selain menyanyi, beliau turut berkebolehan dalam mencipta lagu dan menulis lirik seperti lagu Permaisuri Hatiku (Hijjaz), Doa Seorang Kekasih (In-Team), Sekolahku (UNIC) dan Antara Dua Kasih (UNIC).


Antara lagu lagu

Kategori:Kelahiran 1973
Kategori:Penyanyi nasyid Malaysia
Kategori:Orang hidup
Kategori:Penyanyi lelaki Malaysia
Animisme

Kepercayaan animisme atau kepercayaan kepada makhluk halus dan roh dipercayai merupakan asas kepercayaan agama yang mula-mula muncul dalam kalangan manusia primitif purbakala.

Animisme mempercayai bahawa setiap benda di bumi ini, seperti kawasan tertentu, gua, pokok atau batu besar, mempunyai semangat yang mesti dihormati agar semangat tersebut tidak mengganggu manusia, malah membantu mereka dari semangat dan roh jahat dan juga dalam kehidupan seharian mereka. Semangat ini juga dikenali dengan pelbagai nama, antaranya jin, mambang, roh, "datuk", "tuan", dan penunggu. Kadang-kala semangat ini juga dianggap roh leluhur mereka yang telah meninggal yang kini menetap di tempat sedemikian.

Dianggarkan bahawa di Kalimantan Barat masih terdapat 7.5 juta orang Dayak yang tergolong pemeluk animisme.

Selain daripada semangat dan roh yang mendiami di tempat-tempat yang dinyatakan di atas, kepercayaan animisme juga mempercayai bahawa roh orang yang telah mati boleh masuk ke dalam tubuh haiwan, misalnya suku Nias, di sebuah pulau yang terletak di barat Sumatera mempercayai bahawa seekor tikus yang keluar masuk dari rumah merupakan roh daripada wanita yang telah mati beranak. Roh-roh orang yang telah mati juga boleh memasuki tubuh babi atau harimau dan dipercayai akan menuntut bela ke atas orang yang menjadi musuh si mati pada masa hidupnya. Kepercayaan ini menyerupai dengan kepercayaan kelahiran semula seperti yang terdapat pada agama Hindu.
Lihat juga

* Agama
* Dinamisme
* Orang asli
Pautan luar

* Animism and Totem Spirit Animals
* Animisme di Zambia
* Animism: Respecting the Living World


Kategori:Kepercayaan
A
Keramat

Karamah adalah dari bahasa Arab yang mempunyai erti kemuliaan atau kemurahan, yang merujuk kepada kemuliaan atau kemurahan yang dikurniakan Allah pada hamba-Nya yang bertaqwa, yang bukan bertaraf rasul dan nabi tetapi pada yang bertaraf wali. Ia berlaku pada seseorang itu dengan menyalahi adat kebiasaan, di luar logik akal atau khawariqul ‘adah.

Karamah boleh dibahagikan kepada dua bentuk iaitu:
# Karamah zahir
# Karamah maknawiah (batiniah)

Namun karamah bukanlah asas kewalian. Asas kewalian ialah ciri-ciri yang disebutkan oleh al-Quran dan Hadis di atas. Adapun karamah ia adalah sampingan sahaja bagi para wali bila dikehendaki Allah untuk berlaku kepada mereka. Oleh itu jika memilih untuk tidak mempercayainya, tidaklah dianggap sesat atau berdosa kerana ia bukanlah datang dari wahyu Allah (yakni al-Quran atau as-Sunnah).
Salah tanggapan

Dikalangan penganut Islam di negeri-negeri tanah Melayu, pemujaan keramat berlaku dikalangan orang Islam adalah disebabkan kebanyakan mereka memuliakan pemimpin-pemimpin Sufi yang dianggap sebagai keramat dan menziarahi kubur-kubur mereka dengan pendapat bahawa ia boleh memberikan kebaikan kepada mereka melalui berkat sebagai perantaraan. Perbuatan sebegini adalah bertentangan dengan ajaran ugama Islam yang sebenarnya dan boleh membawa kepada syirik.

Upacara di makam keramat biasanya terdiri dari campuran unsur-unsur Islam dan bukan Islam. Doa dan bacaan ayat-ayat al-Quran itu sahajalah daripada unsur Islam yang diamalkan dalam upacara itu. Perbuatan mengikat kain serta benang bewarna-warni atau membuat dapur batu di pintu makam itu sebagai tanda memohon berkat itu adalah amalan yang dibawa oleh orang India Islam.

Persembahan biasa yang terdiri daripada telur warna merah dan nasi kunyit ialah bercorak kemelayuan. Kedatangan agama Islam telah menggantikan bentuk-bentuk kepercayaan Melayu lama dengan memperkenalkan konsep Allah sebagai Tuhan Yang Maha Esa dan Muhammad sebagai rasul. Oleh itu dalam jampi atau mantera dimasukkan konsep Islam sebagai menggantikan fahaman ketuhanan kepercayaan animisme dan Hindu.
Lihat juga

* Datuk Keramat
* Hantu Keramat
* Kuih keramat
* Roti keramat
* Kampung Dato Keramat
* Pasar Dato Keramat
* Filem Keramat
Rujukan

Kategori:Kuasa ajaib (paranormal)
Hari Akhirat

Hari Akhirat (; ) merupakan hari manusia akan diadili dan diberikan pembalasan yang sewajarnya dengan perbuatan mereka semasa mereka hidup dalam agama Islam. Hari akhirat merupakan waktu yang berlaku selepas berlakunya hari kiamat.

Kepercayaan kepada hari akhirat adalah merupakan kepercayaan asas kepada agama yang berasal dari Ibrahim atau agama samawi iaitu agama Yahudi, Kristian dan Islam.

Pernyataan mengenai peristiwa hari akhirat sering diulang dalam beberapa ayat dalam al-Quran sebanyak 115 kali, yang menceritakan tentang Yawm al-Qiyâmah dan akhirat juga merupakan bahagian penting dalam eskatologi Islam.

Menurut kepercayaan Islam, Allah akan memainkan peranan sebagai qadi, menimbang perbuatan setiap individu. Dia akan memutuskan sama ada di Akhirat orang itu berada di Jahannam (Neraka) atau Jannah (Syurga) berdasarkan berat sama ada perbuatan baik atau buruk jika dibandingkan antara satu sama lain. Penghakiman tidak bergantung pada jumlah perbuatan, perbuatan dinilai berdasarkan niat di belakangnya.

Syurga dan Neraka kedua-duanya mempunyai pelbagai peringkat. Penempatan seseorang mungkin bergantung pada sejauh mana perbuatan baiknya.
Rukun iman

Akhirat juga termasuk sebagai salah satu rukun iman, yaitu:
# Percaya kepada Allah
# Percaya kepada malaikat
# Percaya kepada kitab
# Percaya kepada nabi dan rasul
# Percaya kepada hari akhirat
# Percaya kepada qada dan qadar
Etimologi

Asal perkataan âkhirah (آخِرَة) adalah al-âkhir (الآخِر) yang bermaksud kebalikan dari al-awwal (الأوَّل) atau “yang terdahulu”. Perkataan ini juga bermaksud "akhir dari sesuatu", yang biasanya merujuk pada jangka masa.

Penggunaan perkataan âkhirah dalam al-Quran merujuk kepada definisi alam yang akan berlaku selepas berakhirnya alam dunia. Dengan kata lain, perkataan âkhirah adalah antonim dari perkataan dunia (misalnya, dalam al-Baqarah 2: 201 dan Ali 'Imran 3: 152). Sejajar dengan makna asal perkataan âkhirah, al-Quran juga menggunakan kata al-ûla (الأُوْلَى yang pertama) untuk menunjukkan makna dunia.
Fasa akhirat

Dalam aqidah Islam, dikatakan bahawa kematian bukanlah akhir dari segalanya, melainkan permulaan kehidupan baru menuju akhirat.
Perhentian akhirat

Di akhirat, seluruh manusia akan dihimpunkan dari satu tempat ke tempat yang lain, sebelum akhirnya mereka sampai ditempat terakhir, iaitu Syurga atau Neraka. Tidak ada tempat lain selain 2 tempat ini.

Bagi mereka yang belum dapat masuk ke Neraka atau Syurga. Mereka akan ditempatkan di Al-Arf iaitu tempat yang tinggi di antara Syurga dan Neraka.

(Rujuk di surah Al-Arf:46-49)
Catatan Kaki


Lihat juga

* Hari Kiamat
* Tanda-tanda Kiamat
* Syurga dan Neraka


Kategori:Eskatologi Islam
Kategori:Perkataan dan frasa Arab
Helang

Helang, elang dan lang adalah nama-nama yang dipakai kepada jenis burung pemangsa besar dalam kelompok-kelompok Accipitrinae dan Aquilinae dalam keluarga Accipitridae serta keluarga Pandionidae.
Ciri-ciri

Helang mempunyai penglihatan yang sangat tajam, biji-biji matanya mempunyai bukaan yang besar mengurangkan belauan cahaya persekitaran yang masuk ke dalamnya. Jarak fokus cahaya yang bertumpu dari biji mata helang lebih panjang daripada jarak dalam biji mata manusia.
Pemangsaan

Helang memakan daging; makanan utamanya haiwan mamalia kecil seperti tikus, tupai dan ayam. Terdapat sesetengah helang yang menangkap ikan sebagai makanan utama mereka. Paruh helang tidak bergigi tetapi mempunyai bengkok yang kuat untuk mengoyak daging mangsa. Spesies-spesies burung helang yang memangsakan haiwan besar mempunyai kaki dan kuku besar yang boleh mencengkam dengan kuat. Spesies-spesies helang yang memburu haiwan mangsa yang boleh melarikan diri dengan laju mempunyai kuku yang panjang.
Tabiat

Helang ialah haiwan berdarah panas, mempunyai sayap dan tubuh yang diselubungi bulu pelepah. Sebagai burung, helang membiak dengan bertelur di dalam sarang yang dibinanya; telur-telurnya yang mempunyai cangkerang keras. Ia menjaga anaknya sehingga mampu terbang.


Helang mempunyai sistem pernafasan yang berkesan dan mampu untuk membekalkan jumlah oksigen yang banyak yang diperlukan ketika terbang. Jantung burung helang terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.
Galeri


Fail:Golden Eagle dari pandangan sisi kiri bj.jpg|Helang Aquila chrysaetos dari pandangan sisi kiri
Fail:Helang memandang ke arah kanan bj.jpg|Helang memandang ke arah kanan.
Fail:Helang mendarat di atas dahan bj.jpg|Helang mendarat di atas dahan.
Fail:Helang kelihatan berkomunikasi antara satu sama lain bj.jpg|Helang kelihatan berkomunikasi antara satu sama lain.
Fail:Bald Eagle dalam kurungan bj.jpg|Bald Eagle dalam kurungan.
Fail:Helang dengan sarangnya bj.jpg|Helang dengan sarangnya.
Fail:Bald Eagle memandang ke arah barat bj.jpg|Bald Eagle memandang ke arah barat.
Fail:Sea Eagle dari pandangan sisi kiri bj.jpg|Sea Eagle dari pandangan sisi kiri.
Fail:Helang sedang mencari mangsa bj.jpg|Helang sedang mencari mangsa.
Fail:African Fish Eagle di atas dahan kayu bj.jpg|African Fish Eagle di atas dahan kayu.

Jenis-jenis helang

* Helang hitam
* Helang merah
* Helang sewah besar
Rujukan
Sumber-sumber

*

Helang
Rukun Iman

Para Pembela Agama-Agama Allah yakni Pembela Agama yang Terpilih oleh Allah Subhanah wataelaa.

Umum sedia maklum sekiranya di Malaysia.

Pembela Agama yang Terpilih oleh Allah Subhanah wataelaa. Secara automatis merupakan ketua bagi kaum muslim iaitu sebagai ketua bagi umat islam juga turut dimaksudkan sebagai ketua utama bagi malaysia.

menetapkan setiap umat Islam bermaksud orang yang sebagai induvidu kaum-kaum (muslim). haruslah percaya kepada 6 perkara asas dalam Islam yang diketahui yakni yang dikenali ramai sebagai Rukun Iman. perkara ini didasarkan kepada Hadis Jibril:-

# Percaya kepada Allah
# Percaya kepada Malaikat-Malaikat
# Percaya kepada Kitab-Kitab
# Percaya kepada Nabi-Nabi dan Rasul-Rasul
# Percaya kepada Hari Akhirat dan As-Sam'iyyat
# Percaya kepada Qada' dan Qadar

Selain itu penganut agama Islam juga perlu mematuhi 5 Rukun Islam.

(Lihat juga : Iman)
Dalil Al Quran tentang Rukun Iman

Dari ayat diatas Rukun Iman disebutkan hanyalah lima perkara iaitu
# Percaya kepada Allah
# Percaya kepada Nabi-Nabi dan Rasul-Rasul
# Percaya kepada Malaikat-Malaikat
# Percaya kepada Kitab-Kitab
# Percaya kepada Hari Akhirat
Tidak disebut rukun iman ke-6 iaitu
# Percaya kepada Qada' dan Qadar

Kewajipan beriman kepada Qada' dan Qadar sememangnya tidak diterangkan di dalam ayat 136 surah an-Nisaa'. Namun begitu, Rukun Iman ke-6 yang digariskan oleh Rasulullah tetap mempunyai asas di dalam al-Quran berdasarkan kepada ayat-ayatnya yang lain iaitu:-
Dalil Hadis tentang Rukun Iman

Hadis riwayat Abu Hurairah ra., ia berkata:
Lihat juga

# Aqidah
# Rukun Islam
# Iman
Rujukan

# Kerajaan Arab Saudi Kementerian Hal Ehwal Islam, Wakaf, Dakwah dan Nasihat
Nota kaki

Kategori:Islam
Kategori:Iman
Paul Lauterbur

Paul Christian Lauterbur, (lahir: 6 Mei 1929) merupakan ahli kimia Amerika Syarikat yang berkongsi Hadiah Nobel dalam Fisiologi/Perubatan pada tahun 2003 bersama Peter Mansfield untuk kerjanya yang membolehkan pembangunan imej getaran magnetik (magnetic resonance imaging) (MRI).

Mesin MRI asalnya terletak di dalam bangunan Kimia di kampus Universiti Stony Brook di Long Island, New York (di mana Paul bertugas sebagai profesor).

Kategori:Kelahiran 1929
Kategori:Kematian 2007
Kategori:Penerima Hadiah Nobel dalam Fisiologi atau Perubatan
Universiti Stony Brook

Universiti Stony Brook merupakan salah satu daripada universiti di Long Island, New York, Amerika Syarikat.

Salah seorang kakitangannya, Paul Christian Lauterbur berkongsi Hadian Nobel dalam Perubatan pada tahun 2003 bersama Peter Mansfield untuk hasil kerjanya yang membolehkan pembangunan of imej getaran magnetik "magnetic resonance imaging". Mesin MRI asalnya terletak dalam bangunan Kimia di kampus Universiti Stony Brook di Long Island, New York.
Pautan luar

* Laman web rasmi Universiti Stony Brook

Stony Brook
Peter Mansfield

thumb|Peter Mansfield
Sir Peter Mansfield, (dilahirkan 9 Oktober 1933), merupakan pakar fizik British wang dianugerahkan dengan Hadiah Nobel 2003 dalam Physiologi atau Perubatan untuk jumpaannya berkenaan imej getaran magnetik "magnetic resonance imaging" bersama dengan Paul Christian Lauterbur. Mesin MRI asal terletak dalam bangunan Kimia di kampus Universiti Stony Brook di Long Island, New York, Amerika Syarikat.


Kategori:Kelahiran 1933
Kategori:Ahli sains British
Kategori:Kematian 2017
Kategori:Penerima Hadiah Nobel dalam Fisiologi atau Perubatan
Mohd. Tamlikha bin Abu Bakar

Mohd. Tamlikha bin Abu Bakar (lahir 27 Julai 1988) merupakan bekas anggota kumpulan Aeman, yakni salah satu kumpulan penyanyi Malaysia yang menyampaikan lagu berirama nasyid.
Biografi

Mohd. Tamlikha bin Abu Bakar telah dilahirkan pada di Gombak, Selangor Darul Ehsan. Beliau merupakan bekas anggota kumpulan Aeman, yakni salah satu kumpulan penyanyi Malaysia yang menyampaikan lagu berirama nasyid.

Beliau yang mempunyai 11 orang adik-beradik, berminat mengumpul setem serta bermain badminton dan bercita-cita untuk menjadi seorang pensyarah.
Rujukan

* Aeman tampil dengan Cahaya Hati, Oleh Mohd Nasif Badruddin

Kategori:Orang hidup
Kategori:Kelahiran 1988
Kategori:Penyanyi nasyid Malaysia
Kategori:Penyanyi lelaki Malaysia
Mohd. Daud bin Bahari

Mohd. Daud bin Bahari (lahir 4 Mac 1990) merupakan bekas anggota kumpulan Aeman yang merupakan salah satu kumpulan penyanyi Malaysia yang menyampaikan lagu berirama nasyid.
Biografi

Dilahirkan pada di Sungai Buloh, Selangor dan mempunyai seramai 9 orang adik-beradik. Beliau merupakan mahasiswa UKM dalam program Akaun dalam tahun 3. Turut mewakili UKM dalam dalam sukan bola sepak. Sangat aktif berfutsal.
Ahmad Nazaruddin bin Azman

Ahmad Nazaruddin bin Azman (lahir 26 April 1989) merupakan salah seorang dari ahli anggota kumpulan Kumpulan Aeman yang merupakan salah satu kumpulan penyanyi Malaysia yang menyampaikan lagu berirama nasyid.
Biografi

Ahmad Nazaruddin bin Azman merupakan salah seorang dari ahli anggota kumpulan Kumpulan Aeman yang merupakan salah satu kumpulan penyanyi Malaysia yang menyampaikan lagu berirama nasyid. Dilahirkan pada tanggal di Kuala Lumpur. Dia mempunyai 4 orang adik-beradik dan bercita-cita menjadi seorang juruterbang. Namun kini, beliau telah bekerja sebagai pegawai polis.
Salleh bin Ramli

Mohd Salleh bin Hj. Ramli yang dikenali juga sebagai Soleh Hijjaz (1 Januari 1973 – 15 Februari 2001) merupakan anggota Hijjaz. Beliau pernah juga menganggotai kumpulan The Zikr, sebelum terjun ke arena nasyid kontemporari bersama Hijjaz..
Kehidupan awal, kerjaya dan kematian

Beliau telah dilahirkan pada 1 Januari 1973 dan merupakan anak jati Kluang, Johor. Semasa hayatnya, beliau amat berminat dalam bidang komputer, jadi beliau mengkhususkan dalam bidang komputer grafik kerana beliau bercita-cita untuk menjadi seorang pereka grafik profesional. Beliau telah pergi menghadap Ilahi pada 15 Februari 2001 ketika beliau berusia 28 tahun akibat radang paru-paru, meninggalkan 3 orang rakannya yang lain iaitu Munif, Isman dan Faizal. Namun begitu, tempat beliau dalam Hijjaz telah digantikan oleh Muhammad Ariffin bin Ahmad Rahim.

Beliau mula menganggotai kumpulan nasyid popular itu sejak 1997 dan sehingga 2001, berjaya menghasilkan sembilan album (termasuk album kompilasi dan album karaoke) termasuk Cahaya Ilahi, Keizinan Mu, Pelita Hidup dan Rindu. Allahyarham juga terbabit dalam penerbitan MTV Karaoke - Lagu Terbaik Hijjaz, selain Junjungan Mulia I, Junjungan Mulia II dan Fitrah. Ketika bersama Hijjaz, Allahyarham juga menjayakan Konsert Kerana Mu Kosovo 1999 anjuran Gabungan Kumpulan Nasyid Malaysia di Stadium Negara yang diiktiraf sebagai konsert nasyid terbesar di negara ini pada ketika itu. Selain menyanyi, Allahyarham turut menggubah lagu dan menulis lirik, selain berpengalaman dalam proses penerbitan album bagi kumpulan nasyid kontemporari yang baru terutamanya In-Team.

Lagu Di Sinilah Kita gubahan beliau dan Allahyarham Azahari Ahmad Raihan yang pernah dimuatkan semasa dalam kumpulan The Zikr dirakam kembali oleh kumpulan nasyid In-Team dalam album pertama mereka Kasih Kekasih (2000)

Mohd Salleh disemadikan di tanah perkuburan Islam raudhatul sakinah felda semenchu, Johor
Rujukan


Pautan luar

# Penyanyi kumpulan Hijjaz meninggal dunia

Kategori:Penyanyi nasyid Malaysia
Kategori:Kelahiran 1975
Kategori:Kematian 2001
Kategori:Penyanyi lelaki Malaysia
Muhammad Ariffin b. Ahmad Rahim

Muhammad Ariffin bin Ahmad Rahim yang lebih dikenali sebagai Ariffin Hijjaz merupakan salah seorang anggota kumpulan Hijjaz yang merupakan kumpulan penyanyi Malaysia yang menyampaikan lagu berirama nasyid. Beliau dilahirkan pada tahun .

Beliau telah menganggotai Hijjaz pada tahun 2003, menggantikan Salleh bin Ramli yang meninggal dunia pada 15 Februari 2001, bermula dengan album Pelita Hidup III. Selain menyanyi, beliau turut mengendalikan rancangan Tilawah Interaktif yang bersiaran di TV1.


Kategori:Penyanyi nasyid Malaysia
Kategori:Orang hidup
Kategori:Penyanyi lelaki Malaysia
Naufara Yasin

Naufara Mohamed Yasin (lahir 1983 di Kota Kinabalu, Sabah, Malaysia) ialah seorang bekas penyanyi wanita Malaysia. Beliau mula menerima pengiktirafan meluas menerusi lagu "Setia" yang meraih kedudukan teratas di beberapa carta lagu tempatan.
Kerjaya

Bakat Naufara dalam industri muzik mula diperkenalkan kepada umum menerusi album kompilasi Sutera 3 terbitan New Southern Records (NSR) yang antara lain menampilkan Dayang Nurfaizah, Hetty Sarlene, Intan Sarafina dan lain-lain. Lagu sulungnya, "Setia" berjaya melancarkan kerjayanya sekaligus mendapat sambutan di radio dan menaiki beberapa carta lagu tempatan.

Album sulungnya yang menggunakan namanya sebagai tajuk album dikeluarkan tidak lama selepas itu. Antara lagu yang dikeluarkan sebagai single ialah "Setia", "Gelisah", "Ku Bukan Seperti Dulu" dan "Di Alam Cinta" menampilkan duet bersama Flop Poppy. Menerusi album ini, beliau menerima pencalonan bagi kategori Artis Baru Terbaik di Anugerah Industri Muzik ke-11.

Naufara juga berjinak-jinak dalam bidang lakonan dengan membintangi telefilem VCD yang bertajuk Sali's Janda yang mana beliau melakonkan watak sebagai Junaidah, seorang gadis kampung yang dipaksa untuk berkahwin dengan seorang lelaki berusia oleh keluarganya.

Pada tahun 2008, beliau dan adiknya, Pija Yasin muncul dengan album duet bertajuk Posh yang mempertaruhkan lagu bertajuk sama sebagai single pertama. Mereka berdua kemudian mencuba nasib dalam pertandingan One in a Million musim ketiga, namun Naufara tersingkir dalam pusingan Central Eliminations.
Kehidupan peribadi

Naufara dilahirkan di Kota Kinabalu, Sabah. Beliau ialah kakak kepada penyanyi, Pija Yasin yang merupakan juara Mentor musim pertama. Beliau telah berkahwin dan sejak itu, beliau telah memperlahankan kerjaya seninya.
Diskografi
Album studio
Lagu
Filemografi
Anugerah dan pencalonan
Rujukan
Pautan luar

* Naufara Yasin di Last.fm


Kategori:Kelahiran 1983
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kota Kinabalu
Kategori:Orang dari Sabah
Kategori:Penyanyi wanita Malaysia
Kategori:Penyanyi berbahasa Melayu